Middaa wars, wie se iwwer die Schdrooß gewaggeld isch,  die Aue vedräht, es Kebbche inngezoo,  een Schriddsche noom anner,  die Fieß hannse kaum noch gedraa.  Geschditzt uff die Fliddische hadd ses graad noch gepaggd bis uffs Droddwaa.  Sie hadd misch angeguggd, wie wann se saan wolld:  ball hann ischs gepaggd.  Oowedds war isch nommo in der Schdrooß;  doo hadd se dann gelää,  ruuisch unn kalt, imme Eggelsche   die Daub.